**Агломерација** или **пошироко градско подрачје** е проширено подрачје на еден град што се состои од центар и извесен број приградски населби кои заедно сочинуваат непрекинато урбано подрачје. Можно е дури една агломерација да има два или повеќе центри и повеќе приградски населби (пр. агломерацијата Рур во Германија).

Појавување
----------

Основни услови за појавување на агломерација се територијалната близина на населените места и сложените многубројни врски меѓу нив (економски, социјални, транспортни, културни).

Постојат разлики во тоа како се дефинира агломерацијата во разни национални статистички, административни или географски методологии, па оттаму има и проблеми околу споредувањата. Понекогаш две населби се дел од една агломерација, понекогаш се третираат како посебни населби, а понекогаш едната се смета за сателит на другата населба.

Близок термин на **агломерација** е конурбација, што се однесува на споени урбани подрачја на соседни градови (пример: Есен-Дортмунд).

Меѓу најголемите агломерации во светот денес се оние на Токио, Гуангџоу, Сеул, Делхи, Мумбај, Мексико и др. Во Европа најголеми агломерации се оние на градовите Москва, Лондон и Париз.

Мегалополис
-----------

Спојувањето на соседните агломерации, при што се формира многу голема урбанизирана територија чиј број на жители надминува 10 милиони, се нарекува метрополитенска област или **мегалополис**. Густината на населеност кај мегалополисите изнесува најмалку 2000 лица/км2.

Поголеми агломерации
--------------------

Поширокото подрачје на Токио има близу 35 милиони жители

| ранг | Град | Држава | Број на жители
01 април 2011 г. | Забелешка |
| --- | --- | --- | --- | --- |
| 1 | Токио | Јапонија Јапонија | 34.300.000 | ги вклучува Јокохама, Кавасаки и Саитама |
| 2 | Гуангџоу | Кина Кина | 25.100.000 | ги вклучува Дунгуан, Фошан, Џангмен и Џунгшан |
| 3 | Сеул | Јужна Кореја Кореја | 24.600.000 | ги вклучува Бучон, Којанг, Инчон, Сонгнам, Сувон |
| 4 | Мексико | Мексико Мексико | 22.900.000 | ги вклучува Нецауалкојтал (Сјудад Неца), Екатепек, Наукалпан |
| 5 | Њујорк | САД САД | 22.000.000 | ги вклучува Њуарк и Петерсон |
| 6 | Мумбај | Индија Индија | 23.500.000 | ги вклучува Биванди, Калјан, Тан и Улхаснагар |
| 7 | Њу Делхи | Индија Индија | 24.100.000 | ги вклучува Фаридабад и Газиабад |
| 8 | Сао Паоло | Бразил Бразил | 20.800.000 | го вклучува Гуарулхос |
| 9 | Шангај | Кина Кина | 18.800.000 |  |
| 10 | Лос Анџелес | САД САД | 18.000.000 | ги вклучува Риверсајд и Анахајм |
| 11 | Џакарта | ИндонезијаИндонезија | 18.800.000 | ги вклучува Бекаши, Богор, Депок, Тангеранг и Тангеранг Селатан |
| 12 | Осака | Јапонија Јапонија | 16.800.000 | ги вклучува Кобе и Кјото |
| 13 | Каиро | Египет Египет | 15.400.000 | ги вклучува Ал-Џизах (Гиза), Хелван и Шубра ел Кеима |
| 14 | Москва | Русија Русија | 14.800.000 |  |
| 15 | Истанбул | Турција Турција | 13.000.000 |  |
| 16 | Лондон | Обединето Кралство Обединето Кралство | 12.500.000 |  |
| 17 | Париз | Франција Франција | 10.500.000 |  |
| 18 | Чикаго | САД САД | 9.700.000 |  |

Наводи
------

1. ↑  Главни светски агломерации

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4069106-8
* HDS: 007880

 |

 |